2019 ची निवडणूक कोण जिंकणार, नरेंद्र मोदी पुन्हा सत्तेवर येणार का, या प्रश्नांची उत्तरं शोधणारे वेगवेगळे सर्व्हे माध्यमांनी केले आहेत. या सर्वेक्षणांमधून मोदींसमोर विरोधकांचा फारसा निभाव लागणार नसल्याचं चित्र उभं राहत आहे. निकालांची प्रतीक्षाही न करता भाजपकडून 'आएगा तो मोदी ही' सारख्या घोषणाही दिल्या जात आहेत. 

या परिस्थितीत निवडणुकीच्या पाचव्या टप्प्याच्या आधी पंतप्रधान नरेंद्र मोदींनी उत्तर प्रदेशमध्ये केलेल्या एका भाषणामुळं विवाद निर्माण झाला आहे.  

आपल्या भाषणामध्ये मोदींनी म्हटलं, "तुमच्या वडिलांना पक्षातील स्तुतीपाठकांनी 'मिस्टर क्लीन'ची उपमा दिली होती. 'मिस्टर क्लीन' प्रतिमेचा गाजावाजा केला होता. मात्र त्यांचं आयुष्य 'भ्रष्टाचारी नंबर वन' म्हणूनच संपलं."

प्रेमात आणि युद्धात सगळं क्षम्य असतं, असं म्हणतात. भारतात होणाऱ्या निवडणुकाही आता युद्धापेक्षाही कमी नाहीयेत. नरेंद्र मोदी आणि अमित शाह या जोडगोळीनं तरी निवडणुकांचं रूपांतर रणभूमीतच केल्याचं दिसून येतंय. मग या निवडणुकीच्या युद्धात सगळंच क्षम्य ठरतं...मग त्यात अशा एका माणसावरही आरोप केले जातात, जो आता उत्तर देण्यासाठी हयातही नाहीये. त्यामुळेच पुन्हा एकदा पंतप्रधान पदाच्या प्रतिष्ठेबद्दल प्रश्न विचारले जात आहेत. 

नरेंद्र मोदी सरकारच्या काळात लोकशाही व्यवस्थेतील महत्त्वाच्या संस्थांची स्वायत्तता धोक्यात आल्याची अनेक उदाहरणं पहायला मिळाली आहेत. निवडणूक आयोगानं नरेंद्र मोदींना एकापाठोपाठ एक सात क्लीन चिट दिल्यानंतर विरोधकांनी आयोगाच्या कार्यपद्धतीवर प्रश्नचिन्ह उपस्थित केलं होतं. यानंतर सर्वोच्च न्यायालय, सीबीआय, सीव्हीसी, आयबी यांसारख्या संस्थांचा वापर विरोधकांविरुद्ध केल्याचा आरोपही मोदी सरकारवर केला जात आहे. 

या सर्व पार्श्वभूमीवर नरेंद्र मोदींनी माजी पंतप्रधान राजीव गांधींबद्दल केलेलं वक्तव्यं हे आरोप-प्रत्यारोपांच्या घसरत्या पातळीचंच एक उदाहरण म्हणून पाहता येईल. 

नरेंद्र मोदींनी राजीव गांधींना 'भ्रष्टाचारी नंबर वन' म्हणून संबोधणं हे फारसं वास्तवाला धरून नाहीये. राहता राहिला प्रश्न राजीव गांधींच्या 'मिस्टर क्लीन' या प्रतिमेचा तर नरेंद्र मोदी ज्याप्रमाणे गुजरातमध्ये 'विकास पुरूष' म्हणून ओळखले जायचे, तसेच राजीव गांधी 'मिस्टर क्लीन' म्हणून. 

ज्या बोफोर्स घोटाळ्याचा आरोप राजीव गांधींवर केला जातो, त्याच्या चौकशीतून नेमकं काय निष्पन्न झालंय हे पाहणंही... \n\nवरील लेखासाठी मला एक चांगले शीर्षक द्या.
लोकसभा निवडणूक 2019 : राजीव गांधींना भ्रष्टाचारी म्हणणं नरेंद्र मोदींची हतबलता दर्शवते?